**REPUBLIKA HRVATSKA**

**ZADARSKA ŽUPANIJA**

**OPĆINA**

**LIŠANE OSTROVIČKE**

**RKP:34725**

**MB: 02544342**

**OIB:85070536153**

**IBAN7224070001823400004**

**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA**

**ZA 01.01. – 30.06.2023. GODINE.**

1. **Izvještaj o zaduživanju na domaćem i stranom tržištu.**

U 2023. godini Općina Lišane Ostrovičke se kratkoročno zaduživala kod OTP banke uzimanjem minusa na žiro računu a na kraju izvještajnog razdoblja stanje novčanih sredstava je 15.288,81 EUR.

Zbog nove katastarske izmjere Općina Lišane Ostrovičke se uz suglasnost Vlade Republike Hrvatske 2019. godine dugoročno zadužila kod OTP banke u iznosu od 799.801,42 k, odnosno 108.347,61 EUR na rok otplate od 7 godina.

Stanje dugoročnog kredita na dan 30.06. 2023. godine iznosi 48.187,88 EUR.

1. **Izvještaj o korištenju proračunske zalihe**

 Proračunska zaliha nije korištena

1. **Izvještaj o danim jamstvima i izdacima po jamstvima**

 Općina Lišane Ostrovičke za izvještajno razdoblje u 2023. godini nije imala danih

 jamstava, kao ni izdataka po jamstvima.

1. **Obrazloženje ostvarenja prihoda i primitaka, rashoda i izdataka**

Ukupno ostvareni prihodi i primici iznose 267.215,13 EUR , dok rashodi i izdaci iznose 266.115,96 EUR. Ostvaren je višak prihoda i primitaka u iznosu od 1.099,17 EUR, što s prenesenim manjkom iz prethodnih godina od 221.199,10 EUR čini manjak prihoda za pokriće u sljedećem razdoblju u iznosu od 220,099,93 EUR.

**4.1. PRIHODI**

Porez na dohodak od nesamostalnog rada ostvaren je u iznosu od 47.818,31 EUR.

Tekuće pomoći iz proračuna iznose 91.833,26 EUR, a odnose se na kompenzacijske mjere 67.333,26 EUR i tekuće pomoći iz županijskog proračuna 24.500,00EUR..

Kapitalne pomoći iznose 31.255,08 EUR i odnose se na kapitalne pomoći Ministarstva regionalnog razvoja i fondova EU za asfaltiranje nerazvrstanih cesta u Općini Lišane Ostrovičke.

Kapitalne pomoći iz državnog proračuna temeljem prijenosa EU iznose 34.837,59 EUR i odnose se na prijenos sredstava Agencije za plaćanje u poljoprivredi za završetak projekta Dječje igralište.

Prihodi od nefinancijske imovine iznose 16.835,16 EUR odnose se na prihode od zakupa poljoprivrednog zemljišta 7.398,90 EUR, naknade za koncesiju od 663,61 EUR, iznajmljivanja (kafić i sala) 3.477,82 EUR i prihode od prava služnosti (Hrvatski telekom) u iznosu od 5.274,93 EUR.

Prihodi po posebnim propisima iznose 8.444,61 EUR i odnose se na sufinanciranje roditelja za dječju igraonicu 3.164,64 EUR, sufinanciranje Grada Benkovca za dječju igraonicu (za djecu sa područja Grada) 477,80 EUR i grobna naknada 4.171,75 EUR.

Komunalni doprinosi i naknade iznose 7.053,74 EUR i odnose se na komunalnu naknadu.

**4.2.RASHODI**

Ukupni rashodi i izdaci za izvještajno razdoblje su ostvareni 266.115,96 EUR.

Rashodi poslovanja odnose se na rashode za zaposlene, materijalne rashode, financijske rashode, subvencije, naknade građanima i kućanstvima i ostvareni su u iznosu 104.935,31 EUR .

Rashodi za zaposlene iznose 46.553,31 EUR (39.959,95 bruto plaće i doprinosi na plaću 6.593,36 EUR).

Rashodi za zaposlene odnose se na jednu plaću dužnosnika , tri službenika, jedan odgojitelj, jedan komunalni djelatnik.

Rashodi za materijal i energiju iznose 11.986,39 EUR i najveći dio se odnosi na el. energiju 9.422,00 EUR.

Rashodi za usluge iznose 26.610,06 EUR od čega usluge tekućeg održavanja 10.867,92 EUR ( izmjena stolarije na kapelici u groblju 5.639,50 EUR), intelektualne usluge 4.060,88 EUR (usluge odvjetnika, usluge izrade plana djelovanja civilne zaštite i izvješća o provedbi plana gospodarenja otpadom).

Ostali nespomenuti rashodi poslovanja iznose 2.946,36 EUR, a odnosne se na rashode reprezentacije i članarine n u iznosu 1.089,43 EUR i zbog nemogućnosti naplate, otpis potraživanja za predujam 1.594,60 EUR (Odluka Općinskog vijeća).

Financijski rashodi iznose 3.561,55 EUR i odnose se na rashode za kamate za primljene zajmove i bankarske usluge.

Naknade građanima i kućanstvima iznose 7.455,47 EUR i odnose se na naknade za

novorođeno dijete i jednokratne novčane pomoći 3.277,40 , novčane naknade za studente 2.548,32 EUR naknade za priključak na vodovodnu mrežu 597,26 EUR i sufinanciranje prijevoza učenika 839,25 EUR.

Tekuće i kapitalne donacije su ostvarene u iznosu od 1944,16 EUR i odnose se na tekuće donacije, DVD Lišane 1.400,00 EUR i političkim strankama 544,16 EUR.

Rashodi za nabavu nefinancijske imovine iznose 79.760 kn i odnose se na uređenje dječjeg igrališta kod škole.

Rashodi za nematerijalnu imovinu ostvareni su u iznosu 75.913,72 EUR i odnose se kupnju zemljišta za dječji vrtić 6.930,34 EUR, na asfaltiranje nerazvrstanih cesta u naselju Ostrovica i Dobropoljci i nogostupa uz D 56 64.589,55 EUR, usluge stručnog nadzora 2.750,00 EUR.

1. **Obveze i potraživanja**

Ukupne obveze 30.06.2023. godine iznose: 273.271,51 EUR

Ukupna potraživanja 30.06.2023. godine iznose: 25.158,04 EUR

Stanje žiro računa i blagajne 30.06.2023. godine iznosi: 15.288,81 EUR

1. **Deficit – suficit općeg proračuna**

Na dan 30.06.2023. godine rezultat poslovanja je:

|  |  |  |
| --- | --- | --- |
| 1. | Preneseni manjak iz 2022. godine | -221.199,10 |
| 2. | Višak prihoda poslovanja | 162.279,82 |
| 3. | Manjak prihoda od nefinancijske imovine | -75.913,72 |
| 4. | Manjak primitaka od financijske imovine | -85.266,93 |
|  | **Ukupni manjak za pokriće u idućem razdoblju** | **220.099,93** |

 **ZAKONSKI PREDSTAVNIK**

 **Zvonimir Mijić, univ.bacc.oec.**